പ്രൈമറി ഹെല്ത്ത് സെന്റര് പുനരാരംഭിക്കണമെന്ന ആവശ്യം ശക്തമാകുന്നു തോട്ടുമുക്കം: കൊടിയത്തൂര് പഞ്ചായത്തിലെ തോട്ടുമുക്കത്ത് പ്രൈമറി ഹെല്ത്ത് സെന്റര് വേണമെന്ന ആവശ്യം ശക്തമാകുന്നു. കൊടിയത്തൂര് പഞ്ചായത്തിലെ നാല്, അഞ്ച്, ആറ്, ഏഴ്, വാര്ഡുകളും ഊര്ങ്ങാട്ടിരി, കാരശേരി, കീഴുപറമ്ബ് പഞ്ചായത്തുകളുടെ സംഗമസ്ഥലമാണ് കൊടിയത്തൂര് പഞ്ചായത്തിലെ തോട്ടുമുക്കം. വാക്സിന് അടക്കമുള്ള മെഡിക്കല് സൗകര്യത്തിന് തോട്ടുക്കത്ത് നിന്നും 18 കിലോമീറ്റര് അകലെയുള്ള കൊടിയത്തൂര് എത്തണം. മൂന്ന് ബസുകള് മാറി കയറിയാലെ തോട്ടുമുക്കംകാര്ക്ക് കൊടിയത്തൂരില് എത്താന് സാധിക്കുകയുള്ളു. നിലവില് വാഹന സൗകര്യമില്ല. തോട്ടുമുക്കത്ത് വര്ഷങ്ങള്ക്ക് മുമ്ബ് ആരോഗ്യഉപകേന്ദ്രം പ്രവര്ത്തിച്ചിരുന്നു. എന്നാല് വര്ഷങ്ങളായി ഇതിന്റെ സേവനം ലഭിക്കുന്നില്ല. തോട്ടുമുക്കം മേഖലയിലെ ജനങ്ങളുടെ സൗകര്യം പരിഗണിച്ച് നിലവിലുള്ള ആരോഗ്യകേന്ദ്രകെട്ടിടത്തില് ഡോക്ടറിന്റെയും നഴ്സിന്റെയും സേവനം ഉറപ്പാക്കണമെന്ന് കത്തോലിക്കാ കോണ്ഗ്രസ് തോട്ടുമുക്കം ഫൊറോനാ കമ്മിറ്റി ആവശ്യപ്പെട്ടു. യൂണിറ്റ് പ്രസിഡന്റ് ഷാജി പനക്കലിന്റെ അധ്യക്ഷതയില് ചേര്ന്ന യോഗത്തില് കത്തോലിക്ക കോണ്ഗ്രസ് രൂപത വൈസ് പ്രസിഡന്റ് തോമസ് മുണ്ടപ്ലാക്കല്, ഫോറോന പ്രസിഡന്റ് സാബു വടക്കേപടവില്, സെബാസ്റ്റ്യന് പൂവ്വത്തുംകുടി, ജിയോ വെട്ടുകാട്ടില്, റെജി മുണ്ടപ്ലാക്കല് എന്നിവര് പ്രസംഗിച്ചു.